Studiu: Investitorii la BVB au devenit mai precauți în 2024, preferă acțiuni stabile în contextul volatilității pieței
Cornerstone Communications, firmă de consultanță locală specializată în relația cu investitorii și piața de capital, împreună cu MIA Marketing, companie românească de cercetare a pieței, și în colaborare cu BT Capital Partners, au finalizat ediția din 2024 a studiului Market Pulse, dedicat pieței de capital și comportamentului investitorilor de retail din România. Cercetarea s-a desfășurat în perioada septembrie - noiembrie 2024 și a fost efectuată pe un eșantion de 453 de persoane, fiind axată pe obiceiurile de investiții ale investitorilor de retail locali cu expunere în companii listate la Bursa de Valori București.